සිංහල ලේඛක සංගමය පිහිටු වීම පිළිබඳ යෝජනාව කේ. ජයතිලකයන් සමග මුලින්ම සාකච්ඡා කළේ සිරිලාල් කොඩිකාරයන් හා ඇම්.ඩී.ඇන්. ඔස්ටින් විසිනි. ලංකාදීප පත්‍රයේ පියල් වික්‍රසිංහයන්ගේ සහාය ඒ සඳහා ලැබුණු බව සඳහන්ය. මෙහි මංගල රැස්වීම පවත්වන ලද්දේ වැල්ලවත්තේ බහුතාක්ෂණික ආයතනයේදීය. ශ්‍රී චන්ද්‍රරත්න මානවසිංහයන් එහි සභාපති හැටියට යෝජනා කළේ බලදේව දේශබන්දු මහතාය. භාණ්ඩාගාරික ධුරයට කේ ජයතිලකයන් පත් විය. කාර්යාලය සඳහා ද කේ. ජයතිලකයන්ගේ උසාවිය පාරේ කාර්යාලය යොදා ගනු ලැබිණ. පියල් වික්‍රමසිංහයෝ එහි ලේකම් විය. එවකට ඔහු ඉරිදා ලංකාදීප පත්‍රයේ කතුවරයා විය. සිරිලාල් කොඩිකාර ලේකම් ධුරය දරණ සිංහල ලේඛක සංගමය නිතර සාකච්ඡා පැවැත් වූයේ ඔහුගේ බෝඩිමේය. ක්‍රියාකාරී කමිටුව නිර්මාණය වුයෙත් එතැනට නිතරම ආගිය අයගෙන්ය. වීරසිංහ මල්ලිමාරච්චි එයින් ප්‍රධාන කෙනෙකි. ඩී.ඩී. සිරිවර්ධන, සිරිල් බී. පෙරේරා ටී. පියෙසා්ම ආදී තවත් බොහෝ ලේඛකයෝ වූහ.
පියල් වික්‍රමසිංහයන් සේවය කළ පුවත්පත කුමක්ද?
ලංකාදීප